Мы махуэхэм
ФокIадэм и 9, щэбэт
Дахагъэм и дунейпсо махуэщ
Дизайнер-графикым и махуэщ
Таджикистан Республикэм и щхьэхуитыныгъэм и махуэщ
Молдовэ Республикэм и къэрал шынагъуэншагъэр къызэзыгъэпэщ лэжьакIуэхэм я махуэщ
1776 гъэм Америкэм и колоние зэгуэтхэм я цIэр Америкэм и Штат Зэгуэтхэр жиIэу зэрахъуэкIащ.
1893 гъэм Германием «Штутгарт» футбол клубыр къыщызэрагъэпэщащ.
1984 гъэм Москва щыщIидзащ шахматхэмкIэ дунейм и чемпион цIэм щIэбэнхэу Карпов Анатолийрэ Каспаров Гаррирэ я зэпеуэр. Ар мазитхукIэ екIуэкIащ икIи куэдыIуэ щIауэ зэрызэрытемыгъакIуэм къыхэкIыу зэпагъэун хуей хъуауэ щытащ.
1970 гъэм Волжскэ автозаводым «ВАЗ-2101» (Жигули) автомашинэ лIэужьыгъуэр къыщIигъэкIыу щIидзащ.
1999 гъэм Москва Гурьяновым и цIэр зезыхьэ уэрамым щалэжьа терактым и зэранкIэ псэупIэ унэхэм ящыщ къэуащ. Абы цIыхуи 106-рэ хэкIуэдащ.
Урыс тхакIуэшхуэ, дунейпсо литературэм и классик Толстой Лев къызэралъхурэ илъэси 189-рэ ирокъу.
Шапсыгъ джэгуакIуэ Щхьэлахъуэ Алий къызэралъхурэ илъэси 135-рэ ирокъу.
Совет усакIуэ, зэдзэкIакIуэ, сабийхэм яхуэтхэу щыта Заходер Борис къызэралъхурэ илъэс 99-рэ ирокъу.
Совет уэрэджыIакIуэ, композитор, СССР-м и цIыхубэ артист Гуляев Юрий къызэралъхурэ илъэс 87-рэ ирокъу.
Театрымрэ киномрэ я актрисэ, УФ-м и цIыхубэ артисткэ Румянцевэ Надеждэ къызэралъхурэ илъэс 87-рэ ирокъу.
Шапсыгъ сурэтыщI, Адыгэ Республикэм щIыхь зиIэ и художник Хьэпышт Хьисэ и ныбжьыр илъэс 75-рэ ирокъу.
КъБР-м щIыхь зиIэ и дохутыр Мысрокъуэ Мухьэмэд и ныбжьыр илъэс 71-рэ ирокъу.
Адыгэ сурэтыщI Гъуэгунокъуэ Мурат и ныбжьыр илъэс 48-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 24 — 26-рэ, жэщым градус 16 — 18 щыхъунущ.
ФокIадэм и 10, тхьэмахуэ
ЦIыхум зиукIыжыныр къэмыгъэхъуным и дунейпсо махуэщ
Китайм щагъэлъапIэ егъэджакIуэм и махуэр
1492 гъэм Урысейм и унафэщI Иван Ещанэм ИлъэсыщIэр щагъэлъапIэ пIалъэр игъэIэпхъуауэ щытащ. Абы и унафэкIэ ар гъатхэпэм и 1-м ирах-ри, фокIадэм и 1-м яхьауэ щытащ.
1721 гъэм Урысеймрэ Швециемрэ илъэс 21-кIэ ирагъэкIуэкIа Ищхъэрэ зауэр иухащ.
1725 гъэм Невский Александр и орденыр къащтащ.
1756 гъэм Санкт-Петербург Урыс театр къыщызэрагъэпэщащ. Иджы ар драмэмкIэ Урысей къэрал академие театрырщ, Пушкин Александр и цIэр зезыхьэрщ.
1940 гъэм СССР-м паспортхэр тыным теухуа унафэ къыщащтащ.
1960 гъэм Багдад щекIуэкI конференцым къыщызэрагъэпэщащ щIыдагъэ зыщэ къэралхэм я зэгухьэныгъэр — ОПЕК-р.
1984 гъэм инджылыз генетик Джеффриз Алек ДНК-м и гъэщIэгъуэнагъыр къихутащ. IэпапIэхэми ещхьу, зи ДНК-хэр зэщхь цIыхуитI дунейм теткъым.
КъБР-м и цIыхубэ усакIуэ, тхакIуэ, драматург ЩоджэнцIыкIу Iэдэм къызэралъхурэ илъэси 101-рэ ирокъу.
Тхыдэ щIэныгъэхэм я доктор, АКъУ-м и профессор, ЩIДАА-м и академик, УФ-м щэнхабзэмкIэ щIыхь зиIэ и лэжьакIуэ Бажэнэ Мурат и ныбжьыр илъэс 87-рэ ирокъу.
Медицинэ щIэныгъэхэм я доктор, КъБКъУ-м и профессору щыта КIэнцIэлий Лиуан къызэралъхурэ илъэс 80 ирокъу.
УФ-м щIыхь зиIэ и юрист, нагъыщэ нэхъыщхьэ зиIэ хеящIэ Къунаш Адэлбий и ныбжьыр илъэс 79-рэ ирокъу.
СССР-м и цIыхубэ егъэджакIуэ, КъБР-м щIыхь зиIэ и егъэджакIуэ Къаншыкъуей Риммэ къыщалъхуа махуэщ.
Къэрал, жылагъуэ лэжьакIуэ, политик Сэхъу Владимир и ныбжьыр илъэс 78-рэ ирокъу.
Театрымрэ киномрэ я актёр, УФ-м и цIыхубэ артист Костолевский Игорь и ныбжьыр илъэс 69-рэ ирокъу.
УэрэджыIакIуэ, актрисэ Долинэ Ларисэ и ныбжьыр илъэс 62-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 23 — 26-рэ, жэщым градус 15 — 17 щыхъунущ.
ФокIадэм и 11, блыщхьэ
Фадэ емыфэным и Урысейпсо махуэщ
Урысей Федерацэм IэщэкIэ ЗэщIэузэда и Къарухэм гъэсэныгъэ лэжьыгъэмкIэ я IэщIагъэлIхэм я махуэщ
1812 гъэм Аляскэм япэу итIысхьащ урыс лъэпкъым щыщ гупхэр — Форт Росс зыфIаща щIыналъэр къэунэхуащ.
1943 гъэм Къуэныкъуей Назир боевой къалэн иIэу япэ дыдэу уэгум ихьащ икIи япэ нэмыцэ кхъухьлъатэр къриудыхащ, абы папщIи генерал Савицкэм япэ орденыр къритащ.
1961 гъэм къызэрагъэпэщащ Дыкъэзыухъу- реихь щIыуэпсыр хъумэным и Дунейпсо фондыр.
1973 гъэм Чилим Iэщэ къагъэсэбэпу щрагъэкIуэкIа зэхъуэкIыныгъэхэм яужькIэ властыр IэщIыхьащ дзэ хунтэм, генерал Пиночет Аугустэ зи пашэм.
2000 гъэм Кавказым и къуршхэм ящыщ зым «Курск» фIащащ, Баренцевэ тенджызым шыщхьэуIум и 12-м щыщIилъэфа псыщIагъырыкIуэ кхъухьым исахэм я фэ-еплъу.
2001 гъэм дунейм щынэхъ лъэщ дыдэ теракт щалэжьащ США-м и Нью-Йорк къалэм. Абы цIыху минищым щIигъу хэкIуэдат.
Америкэм щыщ тхакIуэ цIэрыIуэ, дунейпсо литературэм и классик О’ Генри къызэралъхурэ илъэси 155-рэ ирокъу.
Совет къэрал лэжьакIуэ, ВЧК-м и къызэгъэпэщакIуэ Дзержинский Феликс къызэралъхурэ илъэси 140-рэ ирокъу.
Совет кинорежиссёр, тхакIуэ, драматург, УФ-м и цIыхубэ артист Довженкэ Александр къызэралъху-рэ илъэси 123-рэ ирокъу.
Балетмейстер, КъБР-м и цIыхубэ артист, УФ-м щIыхь зиIэ и артист Дэшу Хьэшыр къызэралъхурэ илъэс 88-рэ ирокъу.
Кхъухьлъатэзехуэ-космонавт, авиацэм и генерал-полковник, Совет Союзым и ЛIыхъужь Титов Герман къызэралъхурэ илъэс 82-рэ ирокъу.
СССР-ми КъБР-ми я цIыхубэ артист Кобзон Иосиф и ныбжьыр илъэс 80 ирокъу.
КъБКъУ-м и ректор, техникэ щIэныгъэхэм я доктор, профессор, РАЕН-м и академик Алътуд Юрий и ныбжьыр илъэс 63-рэ ирокъу.
Генерал-майор, Кавказ Ищхъэрэ федеральнэ округым и Следственнэ комитетым и лэжьакIуэ Хьэжмусэ Руслан и ныбжьыр илъэс 47-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 22 — 24-рэ, жэщым градус 15 — 17 щыхъунущ.
